'n Sagte antwoord - www.bybelkennis.co.za
by Coen Slabber · Published 11/10/2015 · Updated 12/09/2015
I have but ons candle of life to burn, and I would rather burn it out in a land filled with darkness than in a land flooded with light – John Falconer
'n Sagte antwoord laat woede bedaar; 'n krenkende woord laat woede opvlam (Spreuke 15:1).
As dinge moeilik is en ons is aan spanning onderworpe, is 'n sagte antwoord nie so maklik nie. Ons sê dan maklik dinge waaroor ons later spyt is. Dit is moeilik om 'n sagte antwoord te gee as jy voel die mense verstaan en waardeer jou nie. Dan moet ons kyk na Jesus.
Neem my juk op julle en leer van My, want Ek is sagmoedig en nederig van hart, en julle sal rus kry vir julle gemoed (Matteus 1:29).
Ons moet ons emosies in toom hou deur kalm te kommunikeer. Dit bevorder vrede. Reik geduldig na ander uit.
Bekommernis druk 'n mens neer; 'n vriendelike woord vrolik hom op (Spreuke 12:25).
As jy in 'n hewige argument betrokke is, haal diep asem en bid saam. Dit is moeilik om kwaad te bly as jy op jou knieë staan en jou sonde bely voor Jesus Christus. Maak verskoning en vra vergifnis. Nederigheid ontwapen gesprekke wat dreig om te ontplof.
Die werk van die Heilige Gees in ons harte beweeg ons van kwetsende taal na 'n sagte antwoord.
Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing (Galasiërs 5:22 – 23).